Diari Oficial de la Generalitat Valenciana


Sumari del DOGV 9042, del 16-03-2021 (2021/1631)

Informació pública de la resolució de l'adjudicació del programa d'actuació integrada sector Masia de Sant Rafael.
------------------------------------------------------------------------------------------------------------------

### Dades del document

Número de DOGV
:   9042

Data del DOGV
:   16-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1631


Data del document
:   15-02-2021

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * administració local

Informació pública de la resolució de l'adjudicació del programa d'actuació integrada sector Masia de Sant Rafael. [2021/1631]  
En relació a l'expedient que es tramita per a la resolució de l'adjudicació del PAI sector Masia de Sant Rafael, el Ple de l'Ajuntament en sessió celebrada el 2 de desembre de 2019 va adoptar el següent acord:  
  
  
Primer  
Estimar l'al·legació del mateix recurrent Promociones Industriales Mafort, SL, relativa a la improcedència del recurs de reposició contra l'acord de Ple de data 22 de juliol de 2019 per tractar-se d'un acte de tràmit al no suposar la resolució definitiva i per tant declarar la improcedència d'aquest.  
  
Segon  
No obstant això, vistes les al·legacions formulades pel recurrent, que encara no considerant procedent el recurs de reposició i atés que l'Administració li havia conferit el tràmit al peu de recursos de la notificació de l'esmentat acord del Ple, reitera la seua disconformitat amb els motius i efectes de la resolució es procedeix a resoldre aquestes remetent-se a la contestació efectuada per part del Consell Jurídic Consultiu en el seu dictamen que s'adjunta al present acord.  
  
Tercer  
Conforme amb el Dictamen número 577/2019, de 10 d'octubre de 2019, del Consell Jurídic Consultiu de la Comunitat Valenciana, resoldre l'adjudicació del Programa d'actuació integrada Masia de Sant Rafael a la mercantil Promociones Industriales Mafort, SL, motivada per la inactivitat i consegüent demora en el compliment de les seues obligacions en els termes de la resolució inicial.  
  
Quart  
Comunicar al Consell Jurídic Consultiu de la Comunitat Valenciana el present acord, en el termini de quinze dies següents a la seua adopció, en compliment del que es preveu en l'article 6 del Reglament d'aqueix Consell, aprovat per Decret del Govern Valencià 37/2019, de 15 de març.  
  
Cinqué  
Una vegada siga ferma en via administrativa, publicar el present acord en el Diari Oficial de la Generalitat Valenciana, prèvia remissió d'un certificat d'aquest a la Conselleria d'Habitatge, Obres Públiques i Vertebració del Territori per a la seua constància i publicitat en el Registre Autonòmic de Programes d'Actuació Integrada i Agrupacions d'Interés Urbanístic, d'acord amb el que es preveu en l'article 162.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge en relació amb la disposició addicional tercera del Decret 8/2016, de 5 de febrer, pel qual s'aprova el Reglament dels òrgans territorials i urbanístics de la Generalitat.  
  
Sisé  
Notificar el present acord a Promociones Industriales Mafort, SL, als efectes oportuns.  
  
Seté  
Notificar el present acord als interessats als efectes oportuns.  
  
Huité  
Comunicar el present acord als departaments d'Urbanisme, Secretaria i Tresoreria.  
  
Nové  
Facultar l'alcalde per a la signatura de quants actes siguen precisos per a l'efectivitat d'aquest acord.  
  
En compliment de l'apartat cinqué de l'acord es publica el present anunci en el Diari Oficial de la Generalitat Valenciana.  
  
Riba-roja de Túria, 14 de febrer de 2021.- L'alcalde: Roberto P. Raga Gadea.